กฎกระทรวงกฎกระทรวงคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงพ.ศ. ๒๕๕๘ อาศัยอำนาจตามความในมาตรา๕ วรรคหนึ่ง และมาตรา ๗ วรรคหนึ่ง (๔) (๕) และ (๗)แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ๑[๑]กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๒ ในกฎกระทรวงนี้ผู้ฝึกอบรม หมายความว่าผู้ค้าน้ำมันซึ่งได้รับใบอนุญาตตามกฎหมายว่าด้วยการค้าน้ำมันเชื้อเพลิงส่วนราชการรัฐวิสาหกิจ สถาบันการศึกษาหรือนิติบุคคลที่ประกอบกิจการฝึกอบรมผู้ปฏิบัติงานซึ่งได้รับใบรับรองให้เป็นผู้ฝึกอบรมจากอธิบดีวิทยากร หมายความว่าผู้ซึ่งให้ความรู้ทั้งภาคทฤษฎีและภาคปฏิบัติแก่ผู้เข้ารับการฝึกอบรม ผู้ปฏิบัติงานและได้รับใบรับรองให้เป็นวิทยากรเกี่ยวกับการควบคุมน้ำมันเชื้อเพลิงจากอธิบดีผู้ปฏิบัติงาน หมายความว่าผู้ที่ทำหน้าที่ปฏิบัติงานเกี่ยวกับการควบคุมน้ำมันเชื้อเพลิงซึ่งผ่านการฝึกอบรมตามกฎกระทรวงนี้และได้รับบัตรประจำตัวผู้ปฏิบัติงานจากอธิบดีอธิบดี หมายความว่า อธิบดีกรมธุรกิจพลังงานหมวด ๑บททั่วไป ข้อ๓ผู้ได้รับใบอนุญาตประกอบกิจการควบคุมประเภทที่ ๓ตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงดังต่อไปนี้ ต้องจัดให้มีผู้ปฏิบัติงาน(๑)ถังขนส่งน้ำมัน(๒)คลังน้ำมัน(๓)สถานที่เก็บรักษาน้ำมัน ลักษณะที่สาม(๔)สถานีบริการน้ำมัน ประเภท ก(๕)สถานีบริการน้ำมัน ประเภท ข(๖)สถานีบริการน้ำมัน ประเภท ค ลักษณะที่สอง(๗)สถานีบริการน้ำมัน ประเภท จ ลักษณะที่สอง(๘)สถานีบริการน้ำมัน ประเภท ฉ(๙)ระบบการขนส่งนํ้ามันทางท่อ(๑๐)ถังขนส่งก๊าซปิโตรเลียมเหลว(๑๑)คลังก๊าซปิโตรเลียมเหลว(๑๒)สถานที่บรรจุก๊าซปิโตรเลียมเหลวประเภทโรงบรรจุ(๑๓)สถานที่บรรจุก๊าซปิโตรเลียมเหลวประเภทห้องบรรจุ(๑๔)สถานีบริการก๊าซปิโตรเลียมเหลว(๑๕)สถานที่เก็บรักษาก๊าซปิโตรเลียมเหลวประเภทสถานที่ใช้ ลักษณะที่สาม(๑๖)สถานที่เก็บรักษาก๊าซปิโตรเลียมเหลวประเภทร้านจำหน่าย ลักษณะที่สอง(๑๗)สถานที่เก็บรักษาก๊าซปิโตรเลียมเหลวประเภทโรงเก็บ ลักษณะที่สอง(๑๘)ระบบการขนส่งก๊าซปิโตรเลียมเหลวทางท่อ(๑๙)ถังขนส่งก๊าซธรรมชาติ(๒๐)คลังก๊าซธรรมชาติ(๒๑)สถานที่ใช้ก๊าซธรรมชาติ(๒๒)สถานีบริการก๊าซธรรมชาติ(๒๓)ระบบการขนส่งก๊าซธรรมชาติทางท่อข้อ๔ การประกอบกิจการตามข้อ ๓ต้องมีผู้ปฏิบัติงานตามจำนวนที่อธิบดีประกาศกำหนดหมวด ๒ผู้ฝึกอบรมและวิทยากร ข้อ๕ผู้ค้าน้ำมันซึ่งได้รับใบอนุญาตจากรัฐมนตรีว่าการกระทรวงพลังงานตามกฎหมายว่าด้วยการค้าน้ำมันเชื้อเพลิงส่วนราชการ รัฐวิสาหกิจ สถาบันการศึกษา หรือนิติบุคคลที่ประกอบกิจการฝึกอบรมที่ประสงค์จะฝึกอบรมผู้ปฏิบัติงาน ต้องได้รับใบรับรองให้เป็นผู้ฝึกอบรมจากอธิบดีและต้องปฏิบัติตามหลักเกณฑ์ที่อธิบดีประกาศกำหนดประเภทใบรับรองแบบคำขอใบรับรอง เอกสารหรือหลักฐานประกอบการยื่นคำขอใบรับรองและแบบใบรับรองให้เป็นไปตามที่อธิบดีประกาศกำหนดข้อ๖นิติบุคคลที่ประกอบกิจการฝึกอบรมที่จะขอใบรับรองให้เป็นผู้ฝึกอบรมต้องมีคุณสมบัติและไม่มีลักษณะต้องห้ามดังต่อไปนี้(๑)มีทุนจดทะเบียนไม่ต่ำกว่าห้าแสนบาท(๒)มีสำนักงานที่มีที่ทำการแน่นอน(๓)มีวิทยากรที่ปฏิบัติงานไม่ว่าจะปฏิบัติงานเป็นประจำหรือชั่วคราวเป็นจำนวนไม่น้อยกว่าสามคน(๔)เคยถูกเพิกถอนใบรับรองให้เป็นผู้ฝึกอบรมเว้นแต่การถูกเพิกถอนได้พ้นระยะเวลาห้าปีนับแต่วันที่มีคำสั่งเพิกถอนใบรับรองให้เป็นผู้ฝึกอบรมข้อ๗ใบรับรองให้เป็นผู้ฝึกอบรมให้มีอายุสามปีการขอต่ออายุใบรับรองให้เป็นผู้ฝึกอบรมให้ยื่นคำขอต่ออธิบดีภายในสามสิบวันก่อนวันที่ใบรับรองสิ้นอายุและเมื่อได้ยื่นคำขอดังกล่าวแล้วให้ถือว่าผู้ยื่นคำขออยู่ในฐานะผู้ฝึกอบรมจนกว่าจะได้รับแจ้งคำสั่งไม่อนุญาตให้ต่ออายุใบรับรองแบบคำขอต่ออายุใบรับรองและเอกสารหรือหลักฐานประกอบการยื่นคำขอต่ออายุใบรับรอง ให้เป็นไปตามที่อธิบดีประกาศกำหนดข้อ๘ผู้ใดประสงค์จะเป็นวิทยากรต้องได้รับใบรับรองให้เป็นวิทยากรเกี่ยวกับการควบคุมน้ำมันเชื้อเพลิงจากอธิบดีและต้องปฏิบัติตามหลักเกณฑ์ที่อธิบดีประกาศกำหนดประเภทของวิทยากรแบบคำขอใบรับรอง เอกสารหรือหลักฐานประกอบการยื่นคำขอใบรับรองและแบบใบรับรองให้เป็นไปตามที่อธิบดีประกาศกำหนดข้อ๙ผู้ใดประสงค์จะขอรับใบรับรองเป็นวิทยากรต้องมีคุณสมบัติและไม่มีลักษณะต้องห้ามดังต่อไปนี้(๑)มีอายุไม่ต่ำกว่ายี่สิบปีบริบูรณ์(๒)มีความรู้และประสบการณ์ในการเป็นวิทยากรด้านน้ำมันเชื้อเพลิงในประเภทที่ตนจะเป็นวิทยากรไม่น้อยกว่าสองปี(๓)เคยถูกเพิกถอนใบรับรองให้เป็นวิทยากรเว้นแต่การถูกเพิกถอนได้พ้นระยะเวลาหนึ่งปีนับแต่วันที่มีคำสั่งเพิกถอนใบรับรองให้เป็นวิทยากรข้อ๑๐ใบรับรองให้เป็นวิทยากรให้มีอายุสามปีการขอต่ออายุใบรับรองเป็นวิทยากรให้ยื่นคำขอต่ออธิบดีภายในสามสิบวันก่อนวันที่ใบรับรองสิ้นอายุเมื่อได้ยื่นคำขอดังกล่าวแล้วให้ถือว่าผู้ยื่นคำขออยู่ในฐานะวิทยากรจนกว่าจะได้รับแจ้งคำสั่งไม่อนุญาตให้ต่ออายุใบรับรองแบบคำขอต่ออายุใบรับรองและเอกสารหรือหลักฐานประกอบการยื่นคำขอต่ออายุใบรับรอง ให้เป็นไปตามที่อธิบดีประกาศกำหนดข้อ๑๑ในกรณีที่ใบรับรองให้เป็นผู้ฝึกอบรมหรือใบรับรองให้เป็นวิทยากรสูญหายถูกทำลาย หรือชำรุดเสียหายในสาระสำคัญ ให้ผู้ฝึกอบรมหรือวิทยากรยื่นคำขอรับใบแทนใบรับรองต่ออธิบดีภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดเสียหายดังกล่าวแบบคำขอใบแทนใบรับรองเอกสารหรือหลักฐานประกอบการยื่นคำขอใบแทนใบรับรองและแบบใบแทนใบรับรองให้เป็นไปตามที่อธิบดีประกาศกำหนดข้อ๑๒ ผู้ฝึกอบรมหรือวิทยากรผู้ใดฝ่าฝืนหรือไม่ปฏิบัติตามกฎกระทรวงนี้หรือประกาศที่ออกตามกฎกระทรวงนี้ ให้อธิบดีมีอำนาจ ดังต่อไปนี้(๑)มีหนังสือตักเตือนให้ปฏิบัติให้ถูกต้องภายในระยะเวลาที่กำหนด(๒)สั่งพักใช้ใบรับรอง(๓)สั่งเพิกถอนใบรับรองการออกคำสั่งตาม(๒) และ (๓) ให้เป็นไปตามหลักเกณฑ์และวิธีการที่อธิบดีประกาศกำหนดหมวด ๓ผู้ปฏิบัติงานและการฝึกอบรมผู้ปฏิบัติงาน ข้อ๑๓ผู้ที่จะเข้ารับการฝึกอบรมผู้ปฏิบัติงานเกี่ยวกับกิจการควบคุมน้ำมันเชื้อเพลิงในกิจการสถานีบริการน้ำมันประเภท ก สถานีบริการน้ำมัน ประเภท ข สถานีบริการน้ำมัน ประเภท ค ลักษณะที่สองสถานีบริการน้ำมัน ประเภท จ ลักษณะที่สองสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ สถานีบริการก๊าซปิโตรเลียมเหลวสถานที่เก็บรักษาก๊าซปิโตรเลียมเหลวประเภทร้านจำหน่าย ลักษณะที่สองสถานที่เก็บรักษาก๊าซปิโตรเลียมเหลวประเภทโรงเก็บ ลักษณะที่สองถังขนส่งก๊าซธรรมชาติเฉพาะพนักงานประจำรถหรือสถานีบริการก๊าซธรรมชาติต้องมีคุณสมบัติ ดังต่อไปนี้(๑)มีอายุไม่ต่ำกว่าสิบแปดปีบริบูรณ์(๒)สำเร็จการศึกษาไม่ต่ำกว่าการศึกษาภาคบังคับหรือเทียบเท่า หรือมีประสบการณ์ในการทำงานด้านน้ำมันเชื้อเพลิงที่ตนจะปฏิบัติงานไม่น้อยกว่าสามปีหรือตามที่อธิบดีเห็นชอบข้อ๑๔ผู้ที่จะเข้ารับการฝึกอบรมผู้ปฏิบัติงานเกี่ยวกับกิจการควบคุมน้ำมันเชื้อเพลิงในกิจการคลังน้ำมันสถานที่เก็บรักษาน้ำมัน ลักษณะที่สาม สถานีบริการน้ำมัน ประเภท ฉระบบการขนส่งน้ำมันทางท่อ คลังก๊าซปิโตรเลียมเหลวสถานที่เก็บรักษาก๊าซปิโตรเลียมเหลวประเภทสถานที่ใช้ลักษณะที่สามระบบการขนส่งก๊าซปิโตรเลียมเหลวทางท่อ คลังก๊าซธรรมชาติ สถานที่ใช้ก๊าซธรรมชาติหรือระบบการขนส่งก๊าซธรรมชาติทางท่อ ต้องมีคุณสมบัติ ดังต่อไปนี้(๑)มีอายุไม่ต่ำกว่ายี่สิบปีบริบูรณ์(๒)สำเร็จการศึกษาไม่ต่ำกว่าประกาศนียบัตรวิชาชีพชั้นสูงหรือเทียบเท่าหรือมีประสบการณ์ในการทำงานด้านน้ำมันเชื้อเพลิงที่ตนจะปฏิบัติงานไม่น้อยกว่าสามปีหรือตามที่อธิบดีเห็นชอบข้อ๑๕ ผู้ที่จะเข้ารับการฝึกอบรมผู้ปฏิบัติงานเกี่ยวกับกิจการควบคุมน้ำมันเชื้อเพลิงในกิจการถังขนส่งน้ำมันถังขนส่งก๊าซปิโตรเลียมเหลวหรือถังขนส่งก๊าซธรรมชาติเฉพาะพนักงานรับหรือจ่ายก๊าซธรรมชาติ ต้องมีคุณสมบัติดังต่อไปนี้(๑)มีอายุไม่ต่ำกว่ายี่สิบปีบริบูรณ์(๒)สำเร็จการศึกษาไม่ต่ำกว่าการศึกษาภาคบังคับหรือเทียบเท่าหรือมีประสบการณ์ในการทำงานด้านการขนส่งน้ำมันเชื้อเพลิงที่ตนจะปฏิบัติงานไม่น้อยกว่าสามปีหรือตามที่อธิบดีเห็นชอบข้อ๑๖การจัดการฝึกอบรมผู้ปฏิบัติงานในกิจการควบคุมตามข้อ ๓ต้องเป็นไปตามหลักสูตรการฝึกอบรมที่อธิบดีประกาศกำหนดและรับรองหลักสูตรการฝึกอบรมตามวรรคหนึ่งอาจกำหนดให้แตกต่างกันตามลักษณะกิจการควบคุมตามข้อ๓ หรือตามชนิดของน้ำมันเชื้อเพลิงก็ได้แต่ต้องกำหนดให้มีการฝึกอบรมทั้งภาคทฤษฎีและภาคปฏิบัติข้อ๑๗ผู้ฝึกอบรมต้องแจ้งอธิบดีทราบถึงการจัดฝึกอบรมผู้ปฏิบัติงานล่วงหน้าไม่น้อยกว่าสิบห้าวันก่อนวันเริ่มจัดฝึกอบรมผู้ปฏิบัติงานพร้อมด้วยรายละเอียดอย่างน้อย ดังต่อไปนี้(๑)วัน เวลา และสถานที่ ที่จะทำการฝึกอบรมผู้ปฏิบัติงาน(๒)รายละเอียดของหลักสูตรซึ่งจะต้องกำหนดวัตถุประสงค์และวิธีการฝึกอบรมผู้ปฏิบัติงาน(๓)บัญชีรายชื่อผู้เข้ารับการฝึกอบรมผู้ปฏิบัติงานข้อ๑๘ในกรณีที่อธิบดีเห็นว่าหลักสูตรการฝึกอบรมที่ผู้ฝึกอบรมกำหนดขึ้นตามข้อ ๑๗(๒) ไม่เป็นไปตามหลักสูตรที่อธิบดีรับรองตามข้อ ๑๖ให้อธิบดีมีอำนาจสั่งยกเลิกการฝึกอบรมหมวด ๔บัตรประจำตัวผู้ปฏิบัติงาน ข้อ๑๙ ผู้ที่ผ่านการฝึกอบรมเป็นผู้ปฏิบัติงานต้องผ่านเกณฑ์การประเมินตามที่อธิบดีประกาศกำหนดข้อ๒๐ผู้ที่ผ่านการฝึกอบรมเป็นผู้ปฏิบัติงานที่ประสงค์จะเป็นผู้ปฏิบัติงานต้องได้รับบัตรประจำตัวผู้ปฏิบัติงานจากอธิบดีและจะปฏิบัติงานได้เฉพาะในกิจการควบคุมน้ำมันเชื้อเพลิงตามที่ระบุไว้ในบัตรประจำตัวผู้ปฏิบัติงานประเภทของผู้ปฏิบัติงานแบบคำขอรับบัตรประจำตัวผู้ปฏิบัติงานเอกสารหรือหลักฐานประกอบการยื่นคำขอรับบัตรประจำตัวผู้ปฏิบัติงานและแบบบัตรประจำตัวผู้ปฏิบัติงาน ให้เป็นไปตามที่อธิบดีประกาศกำหนดข้อ๒๑ให้ผู้ปฏิบัติงานมีหน้าที่ต้องปฏิบัติตามหลักเกณฑ์ที่อธิบดีประกาศกำหนดและต้องติดบัตรประจำตัวผู้ปฏิบัติงานในตำแหน่งที่แสดงให้บุคคลอื่นเห็นได้ชัดเจนตลอดระยะเวลาปฏิบัติงานข้อ๒๒ผู้ปฏิบัติงานผู้ใดฝ่าฝืนหรือไม่ปฏิบัติตามกฎกระทรวงนี้หรือประกาศที่ออกตามกฎกระทรวงนี้ให้อธิบดีมีอำนาจสั่งพักใช้หรือเพิกถอนบัตรประจำตัวผู้ปฏิบัติงานนั้นการสั่งพักใช้หรือเพิกถอนบัตรประจำตัวผู้ปฏิบัติงานให้เป็นไปตามหลักเกณฑ์และวิธีการที่อธิบดีประกาศกำหนดข้อ๒๓บัตรประจำตัวผู้ปฏิบัติงานให้มีอายุห้าปีข้อ๒๔ผู้ปฏิบัติงานที่ประสงค์ขอต่ออายุบัตรประจำตัวผู้ปฏิบัติงาน ต้องเป็นผู้ปฏิบัติงานในกิจการควบคุมน้ำมันเชื้อเพลิงในด้านที่ตนจะขอต่ออายุบัตรประจำตัวผู้ปฏิบัติงานติดต่อกันเป็นเวลาไม่น้อยกว่าสองปีการขอต่ออายุบัตรประจำตัวผู้ปฏิบัติงานให้ผู้ปฏิบัติงานยื่นคำขอต่ออธิบดีภายในหกสิบวันก่อนวันที่บัตรประจำตัวผู้ปฏิบัติงานจะสิ้นอายุในกรณีที่ผู้ปฏิบัติงานประสงค์ให้ผู้ประกอบกิจการควบคุมตามข้อ๓ที่ผู้ปฏิบัติงานได้ปฏิบัติงานอยู่ด้วยยื่นคำขอต่ออายุบัตรประจำตัวผู้ปฏิบัติงานแทนให้ผู้ประกอบกิจการควบคุมตามข้อ ๓นำส่งคำขอต่ออายุบัตรประจำตัวผู้ปฏิบัติงานต่ออธิบดีภายในระยะเวลาตามวรรคสองแบบคำขอต่ออายุบัตรประจำตัวผู้ปฏิบัติงานและเอกสารหรือหลักฐานประกอบการยื่นคำขอต่ออายุบัตรประจำตัวผู้ปฏิบัติงานให้เป็นไปตามที่อธิบดีประกาศกำหนดข้อ๒๕ในกรณีที่มีการเปลี่ยนแปลงหลักสูตรการฝึกอบรมผู้ปฏิบัติงานในเรื่องเกี่ยวกับเทคโนโลยีที่มีการเปลี่ยนแปลงไปผู้ปฏิบัติงานจะต้องเข้ารับการฝึกอบรมในหลักสูตรที่เปลี่ยนแปลงใหม่นั้นและผ่านเกณฑ์การประเมินตามที่อธิบดีประกาศกำหนดจึงจะปฏิบัติงานในกิจการควบคุมน้ำมันเชื้อเพลิงตามที่ระบุไว้ในบัตรประจำตัวผู้ปฏิบัติงานต่อไปได้การให้ผู้ปฏิบัติงานเข้ารับการฝึกอบรมตามวรรคหนึ่งให้เป็นไปตามหลักเกณฑ์และวิธีการที่อธิบดีประกาศกำหนดให้นำความในวรรคหนึ่งและวรรคสองมาใช้บังคับกับการต่ออายุบัตรประจำตัวผู้ปฏิบัติงานด้วยข้อ๒๖ในกรณีที่บัตรประจำตัวผู้ปฏิบัติงานสูญหาย ถูกทำลายหรือชำรุดเสียหายในสาระสำคัญ ให้ผู้ปฏิบัติงานยื่นคำขอรับใบแทนบัตรประจำตัวผู้ปฏิบัติงานต่ออธิบดีภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดเสียหายดังกล่าวในกรณีที่ผู้ปฏิบัติงานประสงค์ให้ผู้ประกอบกิจการควบคุมตามข้อ๓ ที่ผู้ปฏิบัติงานได้ปฏิบัติงานอยู่ด้วยยื่นคำขอแทนให้ผู้ประกอบกิจการควบคุมตามข้อ ๓ นำส่งคำขอใบแทนบัตรประจำตัวผู้ปฏิบัติงานต่ออธิบดีภายในระยะเวลาตามวรรคหนึ่งแบบคำขอใบแทนบัตรประจำตัวผู้ปฏิบัติงานเอกสารหรือหลักฐานประกอบการยื่นคำขอใบแทนบัตรประจำตัวผู้ปฏิบัติงานและแบบใบแทนบัตรประจำตัวผู้ปฏิบัติงาน ให้เป็นไปตามที่อธิบดีประกาศกำหนดข้อ๒๗ บัตรประจำตัวผู้ปฏิบัติงานจะสิ้นสภาพต่อเมื่อ(๑)ผู้ปฏิบัติงานตาย(๒)บัตรประจำตัวผู้ปฏิบัติงานหมดอายุ(๓)มีคำสั่งเพิกถอนบัตรประจำตัวผู้ปฏิบัติงานข้อ๒๘ในกรณีที่มีการเปลี่ยนแปลงผู้ปฏิบัติงานในกิจการควบคุมน้ำมันเชื้อเพลิงให้ผู้ประกอบกิจการควบคุมตามข้อ ๓ แจ้งอธิบดีทราบโดยไม่ชักช้าในกรณีที่ผู้ปฏิบัติงานย้ายไปปฏิบัติงานในกิจการควบคุมน้ำมันเชื้อเพลิงแห่งใหม่ที่ไม่ได้เป็นของเจ้าของเดียวกับกิจการควบคุมน้ำมันเชื้อเพลิงเดิมหากเป็นกิจการลักษณะเดียวกันหรือในกรณีที่ผู้ปฏิบัติงานลาออกจากการเป็นผู้ปฏิบัติงานในกิจการควบคุมน้ำมันเชื้อเพลิงผู้ปฏิบัติงานต้องแจ้งให้อธิบดีทราบโดยไม่ชักช้าบทเฉพาะกาล ข้อ๒๙เมื่อครบกำหนดสองปีนับแต่วันที่อธิบดีประกาศกำหนดตามข้อ ๔ผู้ประกอบกิจการควบคุมน้ำมันเชื้อเพลิงตามข้อ ๓ต้องดำเนินการให้มีผู้ปฏิบัติงานที่ผ่านการฝึกอบรมตามที่กำหนดข้อ๓๐ผู้ที่ผ่านการอบรมตามหลักสูตรผู้ปฏิบัติงานของกรมธุรกิจพลังงานที่จัดโดยผู้รับมอบหมายจากกรมธุรกิจพลังงานเกี่ยวกับด้านรถขนส่งน้ำมันคลังน้ำมัน สถานที่เก็บรักษาน้ำมัน หรือสถานีบริการน้ำมัน ก่อนวันที่กฎกระทรวงนี้ใช้บังคับให้ถือว่าเป็นผู้ผ่านการฝึกอบรมเป็นผู้ปฏิบัติงานในกิจการถังขนส่งน้ำมันคลังน้ำมันและสถานีบริการน้ำมัน ประเภท ฉ สถานที่เก็บรักษาน้ำมันลักษณะที่สามหรือสถานีบริการน้ำมัน ประเภท ก สถานีบริการน้ำมัน ประเภท ขสถานีบริการน้ำมันประเภท ค ลักษณะที่สอง และสถานีบริการน้ำมัน ประเภท จลักษณะที่สอง แล้วแต่กรณีข้อ๓๑พนักงานบรรจุก๊าซที่ได้รับบัตรประจำตัวพนักงานบรรจุก๊าซสำหรับยานพาหนะขนส่งก๊าซทางบกลานบรรจุก๊าซ สถานีบรรจุก๊าซ ห้องบรรจุก๊าซ และสถานีบริการตามประกาศกรมธุรกิจพลังงาน เรื่อง แบบ หลักเกณฑ์ วิธีการและเงื่อนไขการฝึกอบรมพนักงานบรรจุก๊าซการออกหนังสือรับรอง และบัตรประจำตัวพนักงานบรรจุก๊าซ ลงวันที่ ๑ กันยายน พ.ศ.๒๕๔๖ ก่อนวันที่กฎกระทรวงนี้ใช้บังคับให้ถือว่าเป็นผู้ปฏิบัติงานในกิจการถังขนส่งก๊าซปิโตรเลียมเหลวคลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานีบริการก๊าซปิโตรเลียมเหลวข้อ๓๒ ผู้ควบคุมดูแลการจำหน่ายก๊าซหรือผู้ขนส่งก๊าซปิโตรเลียมเหลว ที่ได้รับบัตรประจำตัวตามประกาศกรมธุรกิจพลังงานเรื่อง หลักเกณฑ์วิธีการและเงื่อนไขการฝึกอบรมบุคลากรที่รับผิดชอบดูแลร้านจำหน่ายก๊าซ โรงเก็บก๊าซหรือการขนส่งก๊าซปิโตรเลียมเหลว พ.ศ. ๒๕๕๐ ลงวันที่ ๒๖ ตุลาคม ๒๕๕๐ก่อนวันที่กฎกระทรวงนี้ใช้บังคับให้ถือว่าเป็นผู้ปฏิบัติงานในกิจการสถานที่เก็บรักษาก๊าซปิโตรเลียมเหลวประเภทร้านจำหน่ายลักษณะที่สอง และสถานที่เก็บรักษาก๊าซปิโตรเลียมเหลวประเภทโรงเก็บ ลักษณะที่สองข้อ๓๓บุคลากรเฉพาะที่รับผิดชอบดูแลสถานที่ใช้ก๊าซปิโตรเลียมเหลวที่ได้รับบัตรประจำตัวตามประกาศกรมธุรกิจพลังงาน เรื่อง หลักเกณฑ์ วิธีการการฝึกอบรมเรื่อง ก๊าซปิโตรเลียมเหลว การระวังและการป้องกันอันตรายของบุคลากรเฉพาะที่รับผิดชอบดูแลสถานที่ใช้ก๊าซปิโตรเลียมเหลวพ.ศ. ๒๕๕๔ ลงวันที่ ๑๘ สิงหาคม ๒๕๕๔ ก่อนวันที่กฎกระทรวงนี้ใช้บังคับให้ถือว่าเป็นผู้ปฏิบัติงานในกิจการสถานที่เก็บรักษาก๊าซปิโตรเลียมเหลวประเภทสถานที่ใช้ลักษณะที่สามข้อ๓๔ผู้ที่ผ่านการอบรมผู้ปฏิบัติงานก๊าซธรรมชาติตามประกาศกรมธุรกิจพลังงานเรื่อง คุณสมบัติและคุณวุฒิผู้ปฏิบัติงานก๊าซธรรมชาติของสถานีบริการก๊าซธรรมชาติลงวันที่ ๑๓ มกราคม พ.ศ. ๒๕๔๗หรือผู้ปฏิบัติงานก๊าซธรรมชาติในสถานที่ใช้ก๊าซธรรมชาติ ตามประกาศกรมธุรกิจพลังงานเรื่อง การออกใบรับรองวิทยากรฝึกอบรมและการฝึกอบรมผู้ปฏิบัติงาน พ.ศ. ๒๕๕๐ก่อนวันที่กฎกระทรวงนี้ใช้บังคับให้ถือว่าเป็นผู้ปฏิบัติงานในกิจการสถานีบริการก๊าซธรรมชาติหรือสถานที่ใช้ก๊าซธรรมชาติแล้วแต่กรณีข้อ๓๕บัตรประจำตัวของผู้ปฏิบัติงานตามข้อ ๓๑ ข้อ ๓๒ ข้อ ๓๓ และข้อ ๓๔ให้ถือว่าเป็นบัตรประจำตัวของผู้ปฏิบัติงานตามกฎกระทรวงนี้และให้ใช้ได้ต่อไปจนกว่าจะหมดอายุให้ไว้ ณ วันที่ ๓๐ธันวาคม พ.ศ. ๒๕๕๘พลเอก อนันตพร กาญจนรัตน์รัฐมนตรีว่าการกระทรวงพลังงานหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๗ วรรคหนึ่ง (๔) (๕) และ(๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒บัญญัติให้รัฐมนตรีว่าการกระทรวงพลังงานออกกฎกระทรวงกำหนดคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงเพื่อประโยชน์แก่การป้องกันหรือระงับเหตุเดือดร้อนรำคาญหรือความเสียหายหรืออันตรายที่จะมีผลกระทบต่อบุคคล สัตว์ พืช ทรัพย์หรือสิ่งแวดล้อม จากการประกอบกิจการน้ำมันเชื้อเพลิง จึงจำเป็นต้องออกกฎกระทรวงนี้ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๘ ก/หน้า ๖๔/๒๙ เมษายน ๒๕๕๙